**Ջեֆրի Փայեթ** (անգլ.՝ Geoffrey Ross Pyatt, նոյեմբերի 16, 1963(1963-11-16), Լա Խոյա, Սան Դիեգո, Կալիֆոռնիա, ԱՄՆ), ամերիկացի դիվանագետ), Ամերիկայի Միացյալ Նահանգների դեսպանն Ուկրաինայում (օգոստոսի 3, 2013 -օգոստոսի 18, 2016), մինչ այդ աշխատել է Ասիայի, Եվրոպայի և Լատինական Ամերիկայի տարբեր երկրներում։

Կենսագրություն
--------------

Բնիկ Սան Դիեգոյից է, 1985 թվականին ավարտել է Իրվինի Կալիֆոռնիայի համալսարանը և ստացել քաղաքագիտության և բակալավրի կոչում, 1987 թվականին Եյլի համալսարանից ստացել է մագիստրոսի կոչում՝ միջազգային հարաբերությունների գծով։

1990-1992 թվականներին կես դրույքով որպես փոխհյուպատոս աշխատել է Հոնդուրասում ԱՄՆ դեսպանատանը։

2006-2007 թվականներին նա գլխավորել է դիվանագիտական առաքելությունը Հնդկաստանում, իսկ ավելի ուշ աշխատել է նաև Ատոմային Էներգիայի միջազգային գործակալությունում և այլ կազմակերպություններում ԱՄՆ-ի պատվիրակությունում, որի գլխավոր գրասենյակը գտնվում է Վիեննայում։

2010 թվականի մայիսից մինչև 2013 թվականի հուլիսը որպես պաշտոնատար անձ է աշխատել է Հարավարևելյան Ասիայի գործերի բյուրոյում։

2013 թվականի հուլիսի 30-ին Ջեֆրի Փայեթ Վաշինգտոնում ԱՄՆ Պետդեպարտամենտի շենքում երդվել է որպես Ուկրաինայում ԱՄՆ դեսպան։ Նա այդ պաշտոնը պաշտոնապես ստանձնել է 2013 թվականի օգոստոսի 3-ին։ Օգոստոսի 15-ին Ուկրաինայի նախագահ Վիկտոր Յանուկովիչն ընդունել է նոր դեսպանին։

Ակտիվ գործունեություն է ծավալել Եվրամայդանի ժամանակ (Քաղաքական ճգնաժամ Ուկրաինայում (2013-2014))։ 2013 թվականի դեկտեմբերի 11-ին ԱՄՆ պետքարտուղարի տեղակալ Վիկտորյա Նուլանդի հետ նա այցելել է Կիևի Անկախության հրապարակ, որտեղ ցուցարարներին հյուրասիրել է թխվածքաբլիթ։

2016 թվականի մայիսի 19-ին ԱՄՆ նախագահ Բարաք Օբամայի կողմից նշանակվել է Հունաստանում ԱՄՆ դեսպան, պաշտոնը հաստատվել է 2016 թվականի հուլիսի 14-ին և երդվել 2016 թվականի սեպտեմբերին։

Ուկրաինայի արևելքում զինված հակամարտության ժամանակ նա մեղադրել է Ռուսաստանին անջատողականներին աջակցելու մեջ։

2022 թվականի ապրիլի 22-ին Նախագահ Ջո Բայդենը Ջեֆրի Փայեթի թեկնածությունն առաջադրել է էներգետիկ ռեսուրսների գծով պետքարտուղարի օգնականի պաշտոնում։ Սենատը հաստատել է նրա թեկնածությունը 2022 թվականի սեպտեմբերի 15-ին, իսկ սեպտեմբերի 19-ին տեղի է ունեցել նրա երդմնակալությունը։

Ջեֆրի Փայեթն ամուսնացած է և ունի երկու երեխա։

Վիկտորյա Նուլանդի, Պետրո Պորոշենկոյի հետ, Վարշավա, 2014, հունիսի 4

Ծանոթագրություններ
------------------

1. ↑  "Appointments and Resignations — Ambassador to Ukraine: Who Is Geoffrey Pyatt?". Արխիվացված from the original on 2014 թ․ օգոստոսի 8. Retrieved 2014 թ․ օգոստոսի 2.
2. 1 2 3 4  Welcome, Mr. Pyatt! Archived 2013-10-20 at the Wayback Machine. Den (5 August 2013)
3. ↑  Biography Archived 2013-09-28 at the Wayback Machine. US State Department
4. ↑  Yanukovych accepts credentials from new US ambassador, discusses with him Ukrainian-US relations, Interfax-Ukraine (15 August 2013)
5. ↑  "Независимое бюро новостей | Нуланд и Пайетт на Майдане раздают печенье активистам и силовикам". Արխիվացված է the original 2014 թ․ փետրվարի 28-ին. Retrieved 2014 թ․ փետրվարի 22.
6. ↑  "President Biden Announces Key Nominees". 2022 թ․ ապրիլի 22. Retrieved 2022 թ․ հունիսի 5.
7. ↑  "Geoffrey R. Pyatt". United States Department of State. Retrieved 2022 թ․ սեպտեմբերի 21.

Արտաքին հղումներ
----------------

* Официальный сайт Посольства США в Киеве(անգլ.)
* Биография на сайте Государственного департамента США(անգլ.)
* Прослушка телефонного разговора Д. Пайетта и В. Нуланд

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Չափորոշչային վերահսկողություն | LCCN: no2014102005 · VIAF: 309856769 · WorldCat VIAF: 309856769 |

 |